SUPER บวกต่อ 3% ลุ้นรายได้ปี 64 กระฉูดหมื่นลบ. รับแผนจ่อ COD วินด์ฟาร์ม 421MW
SUPER บวกต่อ 3% ลุ้นรายได้ปี 64 กระฉูดหมื่นลบ. รับแผนจ่อ COD วินด์ฟาร์ม 421MW ล่าสุดอยู่ที่ 1.01 บาท บวก 0.03 บาท หรือ 3.06% มูลค่าซื้อขาย 117.56 ล้านบาท
SUPER บวกต่อ 3% ลุ้นรายได้ปี 64 กระฉูดหมื่นลบ. รับแผนจ่อ COD วินด์ฟาร์ม 421MW ล่าสุดอยู่ที่ 1.01 บาท บวก 0.03 บาท หรือ 3.06% มูลค่าซื้อขาย 117.56 ล้านบาท
5 ม.ค. 2564

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 10.02 น. อยู่ที่ 1.01 บาท บวก 0.03 บาท หรือ 3.06% สูงสุดที่1.01 บาท ต่ำสุดที่ 0.99 บาท ด้วยมูลค่าซื้อขาย 117.56 ล้านบาท

ทั้งนี้ นายจอมทรัพย์ โลจายะ ประธานคณะกรรมการ SUPER เปิดเผยว่า เมื่อวันที่ 31 ธันวาคม 2563 บริษัทได้เดินเครื่องจ่ายไฟฟ้าเข้าระบบเชิงพาณิชย์ (COD) ในโครงการโรงไฟฟ้าพลังงานแสงอาทิตย์ (โซลาร์ฟาร์ม) ประเทศเวียดนามของบริษัทย่อย จำนวน 3 โครงการ ขนาดกำลังการผลิตติดตั้งรวม 550 เมกะวัตต์ โดยจ่ายกระแสไฟฟ้าให้กับการไฟฟ้าเวียดนาม (EVN) เป็นที่เรียบร้อยแล้ว ส่งผลให้กำลังการผลิตในประเทศเวียดนามเพิ่มขึ้นเป็น 836.72 เมกะวัตต์
โดยบริษัทคาดว่าจะรับรู้รายได้จากโครงการดังกล่าวอยู่ที่ประมาณ 1,800 ล้านบาทต่อปี ขณะที่อัตรากำไรสุทธิอยู่ที่ 25-28% ดังนั้นภายหลังโครงการโซลาร์ฟาร์ม COD จะทำให้รายได้ปี 2564 ปรับเพิ่มขึ้นและกำไรก็เพิ่มขึ้นตามสัดส่วน โดยบริษัทตั้งเป้ารายได้ปี 2564 รวมอยู่ที่ 10,000 ล้านบาท เนื่องจากจำนวนกำลังการผลิตกระแสไฟฟ้าเพิ่มขึ้น ทั้งจากการขายไฟฟ้าเข้าระบบเชิงพาณิชย์จากโรงไฟฟ้าเดิมและโรงไฟฟ้าใหม่
ทั้งนี้ เมื่อรวมกับโครงการดังกล่าว จะทำให้บริษัทมีโครงการโซลาร์ฟาร์มที่จ่ายไฟฟ้าเข้าระบบเชิงพาณิชย์ให้กับการไฟฟ้าเวียดนาม เป็นจำนวนรวมทั้งสิ้น 9 โครงการ กำลังการผลิตรวม 836.72 เมกะวัตต์ เมื่อรวมโครงการโซลาร์ฟาร์มในประเทศไทยที่ COD แล้วจำนวน 563.60 เมกะวัตต์ และโครงการโรงไฟฟ้าพลังงานความร้อนจากขยะในประเทศไทยที่ COD อีกจำนวน 18 เมกะวัตต์ ทำให้ปัจจุบันมีกำลังการผลิตกระแสไฟฟ้ารวมทั้งสิ้น 1,418.32 เมกะวัตต์
ขณะที่โครงการโรงไฟฟ้าพลังงานลม (วินด์ฟาร์ม) ในประเทศเวียดนาม ขนาดกำลังการผลิตติดตั้ง 171 เมกะวัตต์ และ 250 เมกะวัตต์ อยู่ระหว่างการเร่งก่อสร้าง คาดว่าจะทยอย COD ได้ภายในปี 2564 รวมทั้งการควบคุมประสิทธิภาพการบริหารต้นทุนให้ดีขึ้นตามแผนที่วางไว้อย่างแน่นอน
สำหรับในปี 2564 จะมีโครงการใหม่ที่ทยอย COD เพิ่มขึ้น โดยเฉพาะโครงการลมที่ COD ในปี 2564 อยู่ที่ 421 เมกะวัตต์ แบ่งเป็นโครงการลมในเวียดนามที่ COD ในปลายไตรมาส 2/2564 อยู่ที่ 50 เมกะวัตต์ และในช่วงเดือน ต.ค. 2564 อีกเกือบ 400 เมกะวัตต์ ส่งผลให้ทั้งปีนี้จะมีโครงการลม COD เพิ่มขึ้นอีก 421 เมกะวัตต์ คิดเป็นรายได้โครงการดังกล่าวประมาณ 3,800-4,000 ล้านบาทต่อปี ขณะที่อัตรากำไรสุทธิอยู่ที่ประมาณ 28%
นอกจากนี้ ทางรัฐบาลเวียดนามมีแผนจะประกาศโครงการลมไตรมาส 1/2564 อีกประมาณ 6,000 เมกะวัตต์ในช่วง 3 ปีนี้ จึงเป็นโอกาสที่บริษัทฯ จะเข้าไปลงทุน อย่างไรก็ตามเวียดนามมีพื้นที่หน้าทะเลยาวมาก จึงมีพายุเยอะ ทำให้มีศักยภาพด้านลมดีมาก ซึ่งบริษัทคาดหวังไว้ที่ 1,000 เมกะวัตต์
อย่างไรก็ตาม ประเมินศักยภาพลมในเวียดนามสามารถทำได้ถึง 2-3 หมื่นเมกะวัตต์ ขณะเดียวกันเวียดนามมีการก่อสร้างสายส่ง รวมทั้งการออกใบอนุญาตด้านไฟฟ้าค่อนข้างมาก ส่วนโครงการโซลาร์ฟาร์ม ตามนโยบายของเวียดนามจะปรับเป็นรูปแบบบิดดิ้ง คือการประมูลแข่งขัน จากเดิมเป็นราคาแบบตายตัว ทำให้ผลตอบแทนการลงทุน (IRR) ปรับลดลง เนื่องจากมีการแข่งขันสูงขึ้น
ด้าน บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” หุ้น SUPER ราคาเป้าหมาย 1.30 บาท โดยผลการดำเนินงานไตรมาส 1/64 คาดได้อานิสงค์จากการ COD ใหม่ 2 โครงการ แม้ระยะสั้นงบไตรมาส 4/63 อาจได้รับผลจาก FX los บ้าง